**Ședința comună a reprezentanților Ministerului Finanțelor**

**cu șefii Direcțiilor Finanțe din UAT**

*Chișinău, 6 noiembrie, 2019*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Rezumat al ședinței***

La 6 noiembrie curent, la inițiativa ministrului finanțelor, dna Natalia Gavrilița, a fost organizată o ședință comună de lucru cu reprezentanții ministerului finanțelor și conducătorii direcțiilor finanțe din unitățile administrativ-teritoriale ale țării. Scopul principal al întrunirii l-a constituit informarea privind particularitățile generale și specifice de elaborare și prezentare a proiectelor bugetelor locale pe anul 2020 și estimărilor pe anii 2021-2022, moderată de ministrul finanțelor, dna Natalia Gavrilița.

La eveniment au fost prezenți peste 100 de persoane, precum șefii și șefii adjuncți ai Direcțiilor finanțe din subordinea consiliilor raionale/municipale, colaboratori ai Ministrului Finanțelor și ai autorităților subordonate, precum și invitați din cadrul autorităților publice centrale:

*dl Valentin Crudu, șef Direcție MECC*

*dna Victoria Catanoi, expert MECC*

*dna Banova Irina, director ANAS*

*dna Iulia Popescu, șef Direcție MSMPS*

Agenda întrunirii a cuprins 6 prezentări, precum și alte anunțuri pregătite de reprezentanții Ministerului Finanțelor, accesibile pentru vizualizare pe pagina web a ministerului la compartimentul Finanțele publice locale. De asemenea, în agendă a fost inclusă și o sesiune dedicată întrebărilor și răspunsurilor, în cadrul căreia specialiștii direcțiilor finanțe din teritoriu au avut posibilitatea să obțină răspunsuri pe subiectele ce țin de problemele pentru perioada imediat următoare în partea ce ține de procesul de elaborare și prezentare a proiectelor bugetelor locale pe anul 2020 și estimărilor pe anii 2021-2022 și alte subiecte care prezintă un interes pentru APL, desfășurate detaliat mai jos.

În debutul ședinței, *Dna Natalia Gavrilița,* ministrul finanțelor, a salutat prezența reprezentanților din teritoriu la acest eveniment, menționând că sarcina comună este de a asigura sustenabilitatea sistemului financiar, iar specialiștii Ministerului Finanțelor vor oferi tot sprijinul necesar în acest sens. De asemenea, a mulțumit șefilor direcțiilor finanțe și șefilor adjuncți din teritoriu pentru munca depusă zi de zi în condițiile de loc ușoare din acest an.

În ultima perioadă, pentru a ajunge la o stabilitate macrofinanciară a țării, Ministerul Finanțelor a urmat un șir de consultări bugetare în urma cărora s-au constat că întreg sectorul bugetar se confruntă cu o mare și gravă problemă: numărul și calitatea cadrelor din instituțiile bugetare, o problemă destul de tristă și dureroasă.

De aceia, pentru anul 2020, prioritatea Guvernului este de a majora veniturile persoanelor social vulnerabile, pensionarilor și altor categorii cu venituri scăzute și s- a decis ca bugetul pentru anul 2020 să fie unul solidar, al oamenilor.

În acest context, proiectul *Bugetului Solidarității* prevede creșterea veniturilor populației: creșterea salariilor pentru angajații bugetari de la 6% la 10%. Adițional, creștere cu 400 - 2 500 lei pe lună pentru unele categorii (primari, directori și directori-adjuncți de școli, bucătari, pompieri, militari, etc.).

Un alt factor foarte important la care a făcut referință *dna ministru* a fost despre Autonomia financiară locală, și anume: creșterea până la 100% a defalcărilor din IVPF pentru APL 1 și 50% - pentru orașe /municipii/,reședință de raion. Aceste modificări operate la modalitatea de distribuire a *IVPF* (Impozitul pe venit al persoanelor fizice) cât și a *IVFJ* (Impozitul pe venit a persoanelor juridice), vor influența considerabil la creșterea veniturilor la nivel local, dând asigurare că nu va exista nici un pierzant în urma acestei reforme, astfel se va spori cu adevărat autonomia financiară a APL.

De asemenea, dna ministru, *Natalia Gavrilița,* s-a referit la extinderea programelor de asistență socială: creșterea ajutorului oferit pe perioada rece a anului de la 350 la 500 de lei pe lună și program nou de susținere a pensionarilor cu venituri mici pentru plata energiei electrice.

Referitor la imperfecțiunile existente în urma implementării Legii salarizării și anume apariția inechităților între diferite categorii de salariați, dna ministru a precizat că în cel mai scurt timp, în mod obligatoriu vor fi operate modificări la Legea salarizării nr. 270/2019.

*Dl Ion Iaconi,* șeful secției bugetele locale, a punctat particularitățile generale de elaborare a bugetelor locale care, de fapt nu au suportat careva schimbări comparativ cu anii precedenți, având la bază același cadru legal și anume, art. 50 din Legea finanțelor publice și responsabilităților fiscale nr. 181/201, art. 20 din Legea privind finanțele publice locale nr. 397/2003 respectiv și Setul metodologic de elaborare a bugetelor nr. 209/2015. *Dl Iaconi* a reiterat scopul de bază a Circularei emise în adresa APL este informarea cu privire la politica statului în domeniul veniturilor și cheltuielilor bugetare, respectiv particularitățile specifice de stabilire a relațiilor interbugetare, inclusiv limitele de transferuri. *Dl Iaconi*, a venit și cu rugămintea să existe o conlucrare cât mai bună și mai eficientă între APL de nivelul II și APL de nivelul I pentru a evita unele erori și greșeli în introducerea informației în SIMF.

De asemenea, *dl Ion Iaconi* a punctat momentele principale a particularităților de elaborare a bugetelor locale, specificând despre necesitatea asigurării calității planificării bugetare și controlul strict al angajamentelor în sectorul bugetar, care sunt **interconectate** între ele. Totodată, să se țină cont de obligațiunea APL de a respecta limitele de transferuri.

La fel, reprezentanții Direcțiilor de finanțe au fost informați că, anul acesta, din lipsă de timp, consultări bugetare nu vor fi, graficul de prezentare a proiectelor de buget a fost stabilit pentru perioada de 25 – 29 noiembrie, perioada în care APL trebuie să prezinte Ministerului Finanțelor sintezele consolidate a proiectelor de buget a autorităților locale pe anul 2020.

*Dl Ion Iaconi* a adus la cunoștință despre amendamentele la Legea nr. 397/2003 privind finanțele publice locale și impactul acestora asupra bugetelor care. Modificările se referă la:

* majorarea cotei defalcărilor de la 75% la 100% din IVPF pentru bugetele locale nivel I
* majorarea cotei defalcărilor de la 20% la 50% din IVPF pentru bugetele orașelor-reședință de raion
* majorarea cotei defalcărilor de la 35% la 50% din IVPF pentru bugetele municipiilor-reședință de raion
* majorarea cotei defalcărilor de la 45% la 50% din IVPF pentru bugetul municipal Bălți
* păstrarea defalcărilor din IVPF de 25% la bugetele raionale
* stabilirea unei cote-părți din impozitul pe venitul obținut din activitatea de întreprinzător cu care se va majora Fondul de susținere financiară a UAT (10% din încasări).

Deci impactul asupra bugetului de stat/bugetele locale pentru anul 2020 urmare a aplicării Hotărârii Guvernului nr. 500 din 1 noiembrie 2019 constituie 711,8 mil. lei

Dna *Natalia Gavrilița*, a adăugat că Guvernul are încrederea în dezvoltarea autonomiei financiare locale de aceea pe termen mediu vor fi operate modificări și la taxe și impozitele locale pentru a asigura o credibilitate și stabilitate agenților economici.

La compartimentul Venituri, *dna* *Ina Bitco*, consultant principal Secția prognoză și analiză macrofinanciară, a făcut unele precizări ce ține de particularitățile elaborării proiectului bugetului la compartimentul venituri pentru anul 2020 și estimările pentru anii 2021-2022 care se vor efectua ținând cont de prevederile Legii cu privire la modificarea unor acte legislative nr.122 din 16.08.2019, în partea ce ține de modificările la art.33 aliniatul (1) din Codul fiscal; deciziile autorităților reprezentative și deliberative a UAT, în partea ce ține de competențele proprii în domeniul impozitelor, taxelor și altor venituri locale și a analizei bazei fiscale pe fiecare UAT (recomandabil cel puțin 2-3 ani anteriori), separat pe tipuri de impozite, taxe și alte încasări la buget.

La capitolul impozitul pe venit persoanelor fizice se va utiliza cota unică la impozitul pe venitul persoanelor fizice în mărime de 12%, stabilită prin Legea cu privire la modificarea unor acte legislative nr.178 din 26 iulie 2018. De asemenea, conform prevederilor legii prenotate se vor aplica scutirile anuale personale în sumă de 24 000 lei și mărimea scutirii anuale pentru persoanele întreținute de 3 000 lei. O majorare a scutirilor menționate pentru anii 2020-2022 nu se prevede.

Totodată, s-a informat că în scopul eficientizării procesului de evidență a obligațiilor fiscale calculate și achitate la bugetele locale a impozitului funciar, începând cu 1 ianuarie 2020 codurile economice ce țin de impozitul funciar se vor unifica și se vor efectua la două coduri economice (113161; 113171).

Prin Legea pentru modificarea unor acte legislative nr.122 din 16.08.2019, a fost abrogată prevederea prin care serviciile de cazare, pentru agenții economici a căror activitate operațională se constituie exclusiv din activități de cazare și alimentație publică, (HoReCa), se impozitau cu TVA la cota de 10%. Astfel, de la 1 ianuarie 2020 aceste servicii se vor taxa la cota 20%. Cotele accizelor pentru anii 2020 vor rămâne actualmente la nivelul stabilit în Titlul IV al Codului fiscal pentru anul 2020. Pentru anii 2021-2022 cotele accizelor vor fi majorate conform calendarului de armonizare.

*Dna Raisa Ghilan*, șef al Direcției politici salariale și monitorizarea angajaților în sectorul bugetar, a punctat două poziții, una legată de modificările operate la Legea nr.270/2018 privind sistemul unitar de salarizare în sectorul bugetar și a doua legată de majorarea graduală a valorii de referință (1500 lei) și a unor valori de referință derogatorii.

Ca modificări la Legea nr.270/2018 au fost efectuate propunerile la grupul *ocupațional „administrație publică (A)”*, modificarea claselor de salarizarepentru categoriile de primar și viceprimar. *Dna Ghilan* a evidențiat că în Circulară nu a fost introdusă poziția de pompier pentru că această poziție se află grupul ocupațional „Ordine publică și securitatea statului” dar, analizând propunerile APL și calculele la salariu s-a văzut că unele APL folosesc această poziție de aceea treapta de salarizare pentru poziția de pompier se majorează salariul de bază cu 50%. Pentru grupul de salarizare „Învățământ și cercetare (E)” au fost majorate clasele pentru directori și directori adjuncți în unele categorii de instituții de învățământ de educație timpurie primar, gimnazial și liceal iar pentru alte categorii de personal de conducere din alte instituții de învățământ nu se modifică.

De asemenea, s-au produs modificări și în grupul operațional „Cultură, tineret și sport”(E) respectiv și grupul operațional „Asistență socială și sănătate (G)” cu majorări de salariu atât pentru dădacă asistentă socială cât și pentru lucrător social cu studii medii. Se susține majorarea salariilor pentru bucătarii de toate categoriile ocupaționale „Funcții complexe (H)” .

Începând cu anul 2020 proiectul de modificare a Legii nr.270/2018 prevede introducerea premiului anual pentru rezultatele anului precedent în mărime de 50 la sută din salariul de funcție. Astfel, la estimarea cheltuielilor de personal anual se vor calcula cheltuieli ce țin de acordarea acestui premiu pentru personalul unităților bugetare, cu excepția persoanelor cu funcții de demnitate publică și a personalului cabinetelor persoanelor cu funcții de demnitate publică, reieșind din timpul efectiv lucrat în anul 2019.

În proiectul de buget acest premiu nu este calculat deoarece încă nu se cunoaște mecanismul de acordare al acestui premiu unic și alocațiile necesare pentru plata acestui premiu sânt prevăzute centralizat în bugetul de stat. Un moment destul de important este că, calculul fondului de salarizare din sectorul bugetar pentru anul 2020 s-a făcut reieșind cu menținerea moratoriului pentru funcțiile vacante, deoarece încă nu este posibilă planificarea financiară pentru aceste funcții care până în prezent sunt 15 mii de funcții vacante și constituie aproximativ 1miliard 400 milioane lei.

La compartimentul „Educație, cultură și cercetare” *dna Olga Rusnac*, șefa Secției finanțele în educație, cultură și cercetare a prezentat particularitățile specifice pe sectorul educație, cultură, tineret și sport. La estimarea transferurilor cu destinație specială pentru sectorul „Educație” s-a ținut cont de:

* Costul măsurilor de politici salariale stabilite în condițiile proiectului de modificare a Legii privind sistemul unitar de salarizare în sectorul bugetar nr.270/2018;
* Numărul elevilor la situația din 01 octombrie 2018;
* Numărul de beneficiari pentru acordarea compensațiilor bănești personalului didactic și de conducere din instituțiile de învățământ general;
* Redistribuirea alocațiilor pe parcursul anului 2019 între autoritățile APL, în urma modificării subordonării unor instituții.

Costul per elev și per instituție calculat în baza metodologiei de finanțare în bază de cost standard per elev conform Hotărârii Guvernului nr.868/ 2014 pentru anul 2020 este în creștere, respectiv păstrând tendința de creștere și pentru anii 2021-2022. S-a informat că, începând cu 1 ianuarie 2020 se modifică formula de calcul a normativelor valorice A și B conform Hotărârii de Guvern nr.862/2018 de asemenea, tot începând cu 1 ianuarie 2020 se modifică și coeficienții de ponderare pentru calcularea numărului de „elevi ponderați” a elevilor din clasele I-IV. La fel, în anul 2020 este planificată și compensația cadrelor didactice de 2000 lei și pentru cadrele de conducere ce desfășoară activitate didactică. Referitor la normele financiare pentru alimentarea copiilor/elevilor pentru anul 2020 nu se prevăd creșteri. În anul 2020 din contul împrumutului acordat de Banca Mondială în cadrul Proiectului „Reforma învățământului în Moldova” în bugetul de stat se prevăd alocații financiare pentru 10 APL în sumă totală de 47 milioane lei, pentru anul 2021 suma acestei alocatei este în scădere.

La estimarea transferurilor pentru sectorul „Tineret și sport” nu au fost operate careva modificări esențiale ținându-se cont de:

* Costul măsurilor de politici salariale stabilite în condițiile proiectului de modificare a Legii privind sistemul unitar de salarizare în sectorul bugetar nr.270/2018;
* Numărul de beneficiari pentru acordarea compensațiilor bănești personalului didactic și de conducere din instituțiile de învățământ general. Numărul de beneficiari în cadrul școlilor sportive – 908.

*Dna Olga Rusnac* a informat despre faptul că acel sprijin de 75 la sută acordat cadrelor didactice din instituțiile de învățământ general public în primii trei ani de activitate a fost introdus în metodologia de calcul cost standard per elev și ținînd cont de prevederile Legii 270/2018 această susținere de salarizare numai este o excepție.

La compartimentul „Protecție socială” dna *Rodica Sluhinschi*, consultant principal din Secția finanțele în sănătate și protecție socială, a prezentat particularitățile planificării cheltuielilor pentru compartimentul protecția socială. La estimarea transferurilor cu destinație specială pentru sectorul ”Protecție socială” s-a ținut cont de:

* Mărimile plăților sociale stabilite conform actelor normative în vigoare;
* Contingentul de beneficiari;
* Aplicarea indicelui prețurilor de consum la cheltuielile pentru mărfuri și servicii.

*Dna Sluhinschi* a prezentat succint toate tipurile de transferuri de plăți și servicii sociale fiecare in parte care, pentru anul 2020 nu vor suporta modificări majore comparativ cu anul 2019 dar, totuși unele din ele au fost majorate, având drept scop îmbunătățirea asistenței sociale la nivel local din partea statului.

A fost făcută o mențiune ce ține de evidența corectă a rapoartelor privind utilizarea mijloacelor financiare din pachetul minim de servicii sociale și anume, delimitarea strictă a mijloacelor financiare acordate din veniturile proprii ai APL și mijloacele financiare acordate din fondul de susținere a populației. Pe această cale, *dna Sluhinschi* a informat că în sală sunt reprezentanții MSMPS și reprezentanții ANAS care sunt dispuși să răspundă la întrebările celor prezenți în sală.

La compartimentul Particularitățile aferente împrumuturilor bugetelor locale, *dl Alexandru Rodideal*, șeful Secției recreditare a făcut referire la procesul de elaborare și stabilirea obiectivelor de administrare a datoriei UAT și recomandă a examina Programul „Managementul datoriei de stat pe termen mediu” elaborat anual de către Ministerul Finanțelor (cel mai recent Program a fost aprobat prin Hotărârea Guvernului nr. 1250 din 19.12.2018) pentru a prelua bunele practici. De asemenea, la proiectul bugetului local urmează să fie anexat Programul anual al împrumuturilor și Obiectivele politicii de administrare a datoriei UAT, ca părți componente ale acestuia. Programul anual al împrumuturilor se va prezenta conform formularului la circulara MF. Pentru recreditarea împrumuturilor APL, mijloacele financiare necesare pentru onorarea angajamentelor pe împrumuturile recreditate de stat în cadrul proiectelor investiționale, pe anii 2020-2022, se va calcula reieșind din prognoza cursului mediu anual oficial. Informațiile privind atât datoriile cât și împrumuturile APL vor fi prezentate conform anexelor și formularelor indicate în circulară.

În concluzie, *dl Rodideal* a venit cu o recomandare și anume, fiecare UAT urmează să-și planifice în bugetul local mijloace bănești în vederea onorării datoriilor cu termen de achitare expirat, precum și a obligațiilor asumate în cadrul garanțiilor acordate întreprinderilor municipale, în cazul înregistrării de către acestea a datoriilor cu termen de achitare expirat, pentru a evita unele crize financiare.

***Întrebări, răspunsuri și propuneri:***

*Dl Constantin Gudima*, șef Direcție finanțe Ocnița, a venit cu o propunere și anume, solicitările suplimentare de mijloace financiare pentru competențele delegate să fie prezentate mai târziu, dat fiind faptul că în anul acesta nu vor fi consultări pe seama proiectului de buget.

*Dna Natalia Sclearuc*, șefa Direcției Politici bugetare și sinteză bugetară, a precizat că în circulară a fost menționat termenul de 15 noiembrie obligatoriu pentru instituțiile de învățământ și cultură. Cu referire la acest subiect *dna Olga Rusnac*, șefa secției finanțele în educație, cultură și cercetare a intervenit și a precizat că, cel mai bine ar fi ca acest termen, 15 noiembrie să fie respectat dar dacă nu se reușește atunci la prezentarea proiectelor deja aceste solicitări suplimentare să fie precizate pentru a fi integrate într-un tabel generalizator.

*Dl Constantin Gudima* a solicitat ajustarea tabelului de calculare a salariilor în partea ce ține de valorile de referință noi sau elaborarea unui tabel nou.

*Dna Raisa Ghilan,* șef al Direcției politici salariale și monitorizarea angajaților în sectorul bugetar, cu referire la tabelul de calculare a salariului a venit cu o precizare că va fi remis un nou tabel liber cu formule de calcul care ar simplifica procedura de calcul a salariilor și posibilitatea de a modifica valoarea de referință.

*Dna Struc Tatiana*, șef Direcție finanțe Ungheni, a solicitat furnizarea informației privind pachetul minim de servicii pe fiecare tip de serviciu în parte.

*Dna Rodica Sluhinschi* a precizat că, pachetul minim de servicii sociale este elaborat de către MSMPS, de asemenea și calculele sumelor pe fiecare serviciu în parte sunt estimate de către ei, menționând că HG pentru aprobarea pachetului minim de servicii sociale şi modificarea Regulamentului cu privire la modul de stabilire şi plată a ajutorului material nr. 800/2018 se actualizează în fiecare an.

*Dna Galina Colun*, șef Direcție finanțe Orhei, a făcut o referință către ANAS ce ține de acumularea supra mijloace financiare în cont din contul taxei de la schimbul valutar, dar nu au cantine sociale, ce-i de făcut?

*Dna Banova Irina,* directorul ANAS, în replică a venit cu o întrebare și anume de ce foarte multe raioane nu au organizate astfel de cantine sociale, de ce consiliile locale nu au elaborate regulamente interne ce vizează aceste cantine sociale care ar reglementa procedura de activitate a cantinelor in particular pentru fiecare UAT în parte, dat fiind faptul că de la bugetul de stat sunt alocate mijloace financiare pentru această categorie de asistență socială.

*Dna Natalia Gavrilița*, a venit cu o propunere de a interveni cu careva treninguri la nivel local, însoțite de unele ghiduri și informații pentru a veni în ajutor primarilor și consiliilor raionale și locale în planificarea și gestionarea finanțelor publice locale. În acest context, se pune sarcina de a identifica cele mai vulnerabile sectoare unde ar trebui de intervenit cu instruiri și ghidări pentru a îmbunătăți activitatea APL de ambele niveluri, poate chiar cu suport de finanțare de la partenerii externi.

*Dl Constantin Gudima*, șef al Direcție finanțe Ocnița a venit cu propunerea că, un efect benefic ar fi ca primarii și consilierii raionali și locali să fie instruiți la compartimentul competențele APL în exercitarea cheltuielilor, despre atribuțiile privind colectarea veniturilor, calendarul bugetar, despre responsabilitățile pentru încălcarea disciplinei financiare și desigur situația achizițiilor publice.

Șeful adjunct Direcție finanțe Criuleni, *dna Svetlana Sclifos,* a venit cu o întrebare către reprezentanții MECC cu referire la ramura cultură și anume reglementarea creării centrelor de cultură în localitățile rurale, o problemă care există aproape în toate APL. Pe această cale către reprezentanții MECC a fost adresată întrebarea cu referire la ce etapă este Regulamentul promis anterior?

*Dl Valentin Crudu*, șef direcție Ministerul Educației, Culturii și Cercetării, a menționat că la acest capitol încă se lucrează dar la un rezultat final încă nu s-a ajuns.

*Dna Raisa Ghilan,* șef al Direcției politici salariale și monitorizarea angajaților în sectorul bugetar, a venit cu o precizare la acest capitol și a menționat că, în proiectul de lege pentru modificarea Legii nr. 270/2018 a fost inclusă o prevedere privitor la stabilirea conducătorilor unităților de cultură ca să fie posibilă în baza codului muncii funcții de fluxuri de activități care să fie angajate pe fracțiune de normă ceea ce ar soluționa problemele cu salarizarea conducătorilor centrelor de cultură.

De asemenea, dna ministru *Natalia Gavrilița*, a punctat că se operează cu modificări la Legea salarizării nr.270/2018 fără a avea rezultatul executării pe un an și fără a avea registrul funcțiilor în sectorul public, ceea ce înseamnă că politicile încă nu pot fi realizate integral și se necesită încă timp pentru a obține rezultatele scontate.

*Dl Adrian Alerguș,* șeful Direcliei finanțe Fălești a invocat că contabilii din instituțiile/autoritățile bugetare au salarii mai mari decât specialiștii în finanțe. Ce se preconizează în soluționarea problemei date?

*Dna Raisa Ghilan* la subiectul respectiv a comentat că pentru a soluționa problema respectivă ar trebui de majorat salariile la toți specialiștii principali din consiliile raionale, impactul nu a fost calculat dar, luând în considerare numărul mare de unități de personal, aceste majorări ar fi destul de impunătoare. Dar problema neapărat va fi analizată, a conchis *dna Gilan*.

*Dl Buga Simion*, șef Direcție finanțe Căușeni a abordat problema confruntării cu lipsa de cadre în sectorul public la nivel local, specialiștii bine pregătiți pleacă din cauza salariilor mici dar cu responsabilități destul de mari. Această întrebare a fost abordată ori de cîte ori a fost posibil însă fără de careva reacții. O propunere în această situație ar fi ca mijloacele financiare care sunt planificate în buget pentru funcțiile vacante să fie reorientate către acești specialiști, adică cumularea funcțiilor, astfel ar putea fi rezolvată problema migrației cadrelor din sectorul public. Este necesară amendarea Codului muncii pentru a soluționa problema.

*Dna Raisa Ghilan,* șef al Direcției politici salariale și monitorizarea angajaților în sectorul bugetar, a venit cu o precizare că, pentru anul 2020 volumul cheltuielilor de personal a fost calculat în condițiile anului 2019 unde deja sunt incluse acele cumulări cu atribuțiile funcțiilor vacante. Totodată, în luna decembrie curent, va fi încă o hotărâre privind moratoriul cu privire la angajarea personalului în sectorul public.

Dna *Natalia Gavrilița*, cu referire la cumularea funcțiilor și cumularea atribuțiilor a menționat că este o practică rea, dar trebuie de analizat, de estimat pentru ce este nevoie de timp.

*Dna Struc Tatiana*, șef Direcție finanțe Ungheni, a abordat problema excluderii vechimii în muncă a șefilor de direcții care, în urma implementării Legii salarizării nr.270/2018 s-a creat o inechitate la nivel local deoarece, șeful de direcție la nivel local mai este si conducător de unitate bugetară.

*Dna Raisa Ghilan,* a menționat că, problema a fost analizată, a fost estimat impactul asupra bugetului care ar constitui circa 60 milioane lei, mijloace financiare care lipsesc în buget, de aceea această problemă rămâne până când nesoluționată dar la ordinea de zi.

*Dl Octavian Banaru*, șeful Direcției finanțe Sîngerei, cu referință la calcularea impactului de 60 milioane lei în urma introducerii plăților la salariu pentru vechimea în muncă a precizat că această estimare este supra estimată argumentând că, în 4 unități bugetare cu statut de persoană juridică subordonate Consiliului raional, costul atribuirii vechimii în muncă la șefii subdiviziunilor date se ridică la 60 mii lei, care nu-s sume enorme pentru un buget raional. Legea abrogată nr.48/2012 privind sistemul de salarizare a funcționarilor publici, prevedea o notă cu privire la sporul pentru vechime în muncă. În acest context, *dl Banaru* a propus preluarea în Legea nr.270/2018 a acestei prevederi (note) pentru a soluționa problema.

Totodată, *dna Natalia Gavrilița*, a menționat faptul că toate problemele care s-au discutat la ședințele anterioare, toate au fost discutate și evaluate, dacă unele din ele încă nu au rezultat final, aceasta se datorează doar din cauza timpului restrâns, modificarea legii fiscale, calendar bugetar întârziat ș.a dar a dat asigurare că, toate problemele stringente vor fi soluționate în perioada următoare, urmează un plan pe termen mediu unde vor fi soluționate toate problemele existente.

La runda întrebări și răspunsuri, între reprezentanții MECC si șefii direcțiilor finanțe a fost dezbătută problema școlilor deficitare, clasele cu elevi puțini. O problemă veche, care poartă și un caracter politic și soluționarea căreia se tărăgănează. Procesul de optimizare a instituțiilor de învățământ în localitățile subpopulate trenează fapt care generează creșterea cheltuielilor de întreținere a acestor școli.

*Dl Valentin Crudu*, a făcut o precizare că responsabilitatea și competența de creare a claselor îi revine expres consiliilor raionale de nivelul 2 prin art. 141 și nivelul 1 prin art. 142 al Codului educației, plus la aceasta organul local de specialitate este obligat, anual, împreună cu fondatorul instituției, prin decizie trebuie să stabilească rețeaua de clase și, pentru anul 2019 din 35 de teritorii doar în 5 raioane a fost stabilită norma elevilor și a copiilor în clase și grupe. Dl Crudu a menționat că MECC nu are nici o competență în stabilirea normelor de elevi în clase. În cadrul MECC va avea loc o ședință de lucru cu APL unde, MECC va veni cu careva recomandări la acest subiect. Totodată, dl Crudu a făcut referire la inițiativele MECC, care a pregătit două proiecte de legi transmise spre consultări și anume, modificarea Codului educației și modificarea Hotărârii de Guvern 868/2014 pe dimensiunea componentei raionale de aceea sunt binevenite propunerile de la nivel local. La moment sunt antrenați 2 consultanți (experți) din partea Băncii Mondiale, pentru revizuirea formulei de finanțare a școlilor, inclusiv problema școlilor mici.

*Dl Constantin Hodenco*, șef Direcție finanțe Cahul, a solicitat o indicație din partea Ministerului Finanțelor în adresa Serviciului Fiscal de Stat de a conlucra și a pune la dispoziția APL informația solicitată necesară pentru elaborarea proiectelor de buget.

*Dna N.Sclearuc*, șef Direcție politici bugetare și sinteză bugetară a informat că, în caz că apar întrebări în elaborarea proiectului de lege a bugetului, colaboratorii ministerului sunt dispuși să răspundă la toate întrebările întru soluționarea problemelor.